## תחילת פרשת נשא.

### תפקידם של בני גרשון ומררי

1. מהו הנושא של תחילת הפרשה?\_\_\_\_\_ תפקידם של בני גרשון ומררי במשא המשכן.
2. כיצד נושא זה קשור לסוף פרשת במדבר?\_\_\_ בסוף פרשת במדבר דיברנו על תפקידם של בני קהת, וכעת אנו ממשיכים בתפקידם של בני גרשון ומררי.
3. במשפט אחד. מה נשאו בני קהת?\_\_\_ **את כלי המשכן** [והדברים הנלווים].
4. במשפט אחד. מה נשאו בני גרשון?\_\_\_\_ **את כיסויי המשכן** [והדברים הנלווים].
5. במשפט אחד. מה נשאו בני מררי?\_\_\_\_ **את קרשי המשכן** [והדברים הנלווים]
6. מי מופקד על משמרת בני קהת בסוף פרשת במדבר?\_\_\_ אלעזר בן אהרון הכהן.
7. מי מופקד על משמרת בני גרשון ומררי בתחילת פרשתנו?\_\_\_ איתמר בן אהרון הכהן.
8. במפקד של שבט לוי, בסוף הפרק. כמה מנו העובדים מגיל 30 ועד 50 מכל משפחה?\_\_\_\_ קהת – 2,750. גרשון – 2,630 מררי – 3,200 וסך כל העובדים משבט לוי 8,580

### שילוח הטמאים מחוץ למחנה.

1. מהו הציווי של התורה בתחילת פרק ה'?\_\_\_\_ לשלוח מן המחנה את הטמאים.
2. מדוע דווקא עכשיו ה' מצווה על כך?\_\_\_\_ אחרי שהוקם המשכן, וסודר מחנה ישראל, ציוה ה' לשלוח את הטמאים מן המחנה, כדי שיהיה המחנה קדוש ויהיה ראוי להשראת השכינה. [ע"פ הרמב"ו].
3. מהם שלושת המחנות, במחנה בנ"י?\_\_\_\_ מחנה שכינה – המשכן. מחנה לויה. מחנה ישראל.
4. קרא את פירוש רש"י על ה'\ב' והסבר אלו טמאים משולחים מאלו מחנות?

**וישלחו מן המחנה.** שלוש מחנות היו שם בשעת חנייתן. תוך הקלעים היא מחנה שכינה. חניית הלויים סביב כמו שמפורש בפרשת במדבר סיני היא מחנה לויה, ומשם ועד סוף מחנה הדגלים לכל ארבע הרוחות היא מחנה ישראל. הצרוע נשתלח חוץ לכולן. הזב, מותר במחנה ישראל ומשולח מן השתים. טמא לנפש מותר אף בשל לויה ואינו משולח אלא משל שכינה.

### גזל הגר ומעט על מתנות כהונה.

1. על איזו עבירה מדובר בפסוק ה'? "איש או אישה כי יעשו מכל חטאות האדם למעול מעל בה'" ע"פ רש"י? \_\_\_\_\_ על פי רש"י מדובר כאן על אדם שגזל, ונשבע לשקר על גזילתו.
2. מהו עונשו של אדם כזה כפי שלמדנו בפסוק ז',ח' [וכן בפרשת ויקרא פרק ה']?\_\_\_\_ 1. צריך להשיב את הגזילה. 2. צריך לשלם קנס, חומש. 3. צריך להביא קורבן "אשם גזילות".
3. רש"י מוסיף שהתחדש כאן דין וידוי. שאדם לא מתחייב בחומש ואשם ע"פ עדים עד שיודה בדבר. העדים יכולים לחייב את האדם רק להשיב את הגזילה.
4. איזה דין התחדש בפסוק ח'?\_\_\_ דין גזל הגר. שאם הנגזל נפטר, ואין לו גואל [=קרובי משפחה], אז הגזלן משיב את הכסף+החומש לכהנים. [נותן אותו לכהן שבאותו משמר]. ולאחר מכן מביא קורבן אשם.
5. כיצד יתכן שיש יהודי שאין לו קרוב משפחה בכלל, אפילו בן דוד רחוק?\_\_\_\_ ואמרו רבותינו: וכי יש לך אדם בישראל שאין לו גואלים, או בן או אח או שאר בשר הקרוב ממשפחת אבילו למעלה עד יעקב?? אלא, זה הגר, המת ואין לו יורשים. [רש"י פסוק ח']. כי גר שנתגייר הוא כמו איש חדש שנולד, ואין לו קרובי משפחה יהודים.
6. מה למדנו מהפסוק "ואיש את קודשיו לו יהיו" על פי רש"י?\_\_\_\_ שאמנם מתנות כהונה כגון תרומה או ביכורים, אדם חייב להביא לכהן. אבל, בידו לבחור לאיזה כהן לתת. ואסור לכהן לחטוף את התרומה או את המתנות האחרות בכח.

## פרשת נשא פרק ו'

### דיני נזיר

1. מה זה נזיר?\_\_\_\_ אדם שנדר נזירות ואסר על עצמו כמה דברים כדי להוסיף קדושה.
2. מדוע אדם רוצה להיות נזיר?\_\_\_\_ מדובר באנשים מיוחדים, שרוצים להוסיף על עצמם קדושה ולפרוש מתענוגי העולם, ולכן אוסרים על עצמם כל מיני דברים.
3. מהם שלושת הדברים האסורים על נזיר?\_\_\_\_\_ א. **הנזיר צריך להתרחק מכל דבר הקשור לייין וגפן**. אסור לאכול ענבים, אסור לשתות יין, אסור לאכול את הקליפות [זג] אסור לאכול אפילו דבר שהושרה ביין [משרת ענבים] וכו'.
4. ב. **נזיר צריך לגדל את שערו**. הנזיר צריך לגדל את שערו ואסור לו להסתפר ולהתגלח.\
5. ג. **על הנזיר יש איסור טומאה למת**. הנזיר אסור להטמא למתים, ואפילו ל7 הקרובים אסור לו להטמא. "לאביו ולאמו, לאחיו ולאחותו לא יטמא להם במותם כי נזר אלוקיו על ראשו". [האיסור הוא רק על טומאת מת, בשאר טומאות מותר לו להטמא. רמב"ם].
6. פרושי מילים לגבי איסור יין: יין=יין חדש שכר=יין ישן[[1]](#footnote-1) חומץ יין וחומץ שכר=יין חדש או ישן שהתקלקל והפך להיות חומץ שמשתמשים בו לבישול. משרת ענבים=אוכל ששרו אותו בתוך יין ענבים לחים= ענבים רגילים ענבים יבשים=צימוקים. חרצנים= הגרעינים. זג=הקליפה של הענב.
7. **דיברנו על כך, שענבים ויין הם מבטאים את תענוגות העולם. והנזיר, בזה שהוא פורש מענבים הוא בעצם מכניע את ייצרו ומתרחק מהתענוגות.  
   לגבי גידול השיער, בזה שהוא מגדל את שערו פרע, הוא בעצם משליך מעצמו את כל המחשבות של יופי, והתנאות. [אסור על פי הרמב"ם גם להסתרק כי זה עלול לתלוש שערות....]  
   ולגבי איסור טומאה למת, הוא בעצם נהיה קדוש, ואסור לו לחלל את קדושתו בדומה לכהן גדול [ע"פ הספורנו].**
8. לכמה זמן אדם נודר נזירות?\_\_\_\_ למדנו ע"פ הרמב"ם שהתקופה הכי קצרה היא 30 יום. וכן אדם שנדר סתם נזירות, הוא נזיר ל 30 יום. וכל תקופה ארוכה מכך, היא לפי מספר הימים שהאדם נדר.
9. מה הדין אם פתאום באמצע נזירותו האדם נטמא?\_\_\_\_\_ הנזירות נפסקת והוא צריך להתחיל אותה מחדש.
10. מהם הדברים שעושה נזיר שנטמא למת?\_\_\_\_\_ א. דבר ראשון הוא צריך להטהר ע"י הזיית מי אפר פרה אדומה ביום הראשון וביום השביעי לטומאתו.  
    ב. ביום השביעי הוא מגלח את כל שער ראשו.  
    ג. ביום השמיני הוא מביא קורבן לבית המקדש, שתי תורים או שני בני יונה אחד לעולה ואחד לחטאת וכבש לאשם.  
    ד. הימים הראשונים של הנזירות נופלים, והוא מתחיל למנות את נזירותו מחדש.
11. מדוע נזיר צריך להביא קורבן חטאת ביום טהרתו? איזה חטא הוא עשה?\_\_\_\_\_\_ הנזיר צריך להביא קורבן חטאת מכיון שעד שהוא הוא הגיע למדריגת קדושה כל-כך גבוהה, פתאום הוא מוותר עליה, ויורד וחוזר לחיי החול הרגילים. ובגלל הוויתור על דרגת הקדושה הגבוהה, הוא צריך להביא קורבן חטאת. [ע"פ הרמבן, וספר החינוך. צריך לקרוא אותם שוב לפני שמלמדים....]

## סוף פרשת נשא ותחילת פרשת בהעלותך.

1. מי הביא תרומה מיוחדת בחנוכת המזבח?\_\_\_\_ הנשיאים.
2. באיזה תאריך נחנך המשכן והנשיאים התחילו להביא את הקורבנות?\_\_\_\_ א' ניסן של השנה השניה לצאתם ממצרים. [כשנה לאחר יציאת מצרים]
3. מהו סוג התרומה המשותפת אותו תרמו הנשיאים?\_\_\_\_\_ עגלות לנשיאת כלי המשכן לבני לוי.
4. כמה עגלות הנשיאים תרמו?\_\_\_\_ 6 עגלות ו 12 בקר [=פרים] לסחוב אותן. כל נשיא תרם חצי עגלה ופר.
5. למה שימשו העגלות?\_\_\_\_ לנשיאת כלי המשכן.
6. הסבר ע"פ רש"י מה זה "עגלות צב"?\_\_\_\_ עגלות מכוסות. [ע"מ שכלי המשכן לא יתקלקלו בדרך. כנלע"ד]
7. כיצד חולקו העגלות, ומדוע בחלוקה כזאת?\_\_\_\_ 4 עגלות לבני מררי, כי הם סוחבים את הדברים הכבדים ביותר במשכן [קרשי המשכן והאדנים וכו']. 2 עגלות לבני גרשון כפי עבודתם את יריעות המשכן.
8. מי לא קיבל עגלות ומדוע?\_\_\_ בני קהת. "כי עבודת הקודש עליהם בכתף ישאו".
9. מהו סוג התרומה השני של הנשיאים?\_\_\_\_\_ תרומה פרטית, אישית של כל נשיא.
10. במשך כמה ימים הביאו אותה?\_\_\_ 12 יום. כל יום הביא נשיא אחר.
11. באיזה סדר הם הביאו את התרומה?\_\_\_\_ לפי סדר החניה של הדגלים.
12. אם אתה זוכר את התרומה של כל נשיא למקדש בעל-פה…… קרא אותה בפני אמא\אבא  
    "קורבנו, קערת כסף אחת שלושים ומאה משקלה. מזרק אחד כסף שבעים שקל בשקל הקודש, שניהם מלאים סולת בלולה בשמן למנחה. כף אחת עשרה זהב מלאה קטורת. פר אחד בן בקר, איל אחד, כבש אחד בן שנתו לעולה. שעיר עיזים אחד לחטאת. ולזבח השלמים בקר שנים, אילם חמישה עתודים חמישה כבשים בני שנה חמישה, זה קורבן \_\_\_\_\_\_ בן \_\_\_\_\_\_ ".
13. מדוע הזדרזו הנשיאים להביא קורבנות ביום חנוכת המשכן?  
    קרא את פרוש רש"י והסבר אותו לאבא\אמא במילים שלך.  
    **"אמר רבי נתן, מה ראו הנשיאים להתנדב כאן בתחילה, ובמלאכת המשכן לא התנדבו תחילה? אלא, כך אמרו הנשיאים: יתנדבו ציבור מה שיתנדבו, ומה שמחסירין, אנו משלימין, כיון שראו שהשלימו ציבור את הכל, שנאמר [בפרשת ויקהל] והמלאכה הייתה דים, אמרו, מעתה, מה לנו לעשות? הביאו את אבני השוהם והמילואים לאפוד ולחושן. לכך התנדבו כאן תחילה !! "**

1. מהאב"ע משמע שמדובר על כל משקה שמשכר. אבל מרש"י וכן נלע"ד ברמב"ם מדובר רק על משפחת הענבים. [↑](#footnote-ref-1)